b'\n_START_ARTICLE_\n\xc5\xbdivalski vrt Ljubljana\n_START_PARAGRAPH_\n\xc5\xbdivalski vrt Ljubljana je bil odprt 10. marca leta 1949. Prve kletke so bile name\xc5\xa1\xc4\x8dene v sredi\xc5\xa1\xc4\x8du Ljubljane na Kolodvorski ulici blizu dana\xc5\xa1nje RTV Slovenija. Leta 1951 pa se je preselil na dana\xc5\xa1nje obmo\xc4\x8dje - jugozahodni del Ro\xc5\xbenika, kjer zavzema 19,6 ha povr\xc5\xa1ine. Obmo\xc4\x8dje \xc5\xbeivalskega vrta se nahaja v okolju naravnega gozda in travnikov in je del za\xc5\xa1\xc4\x8ditenega krajinskega parka Tivoli, Ro\xc5\xbenik in \xc5\xa0i\xc5\xa1enski hrib._NEWLINE_Pred vhodom v \xc5\xbdivalski vrt je postavljen kovinski kip bika, delo kiparja Janeza Boljke._NEWLINE_Predhodnik \xc5\xbeivalskega vrta je bila grajska mana\xc5\xbeerija oz. fazanarija - Auerspergov vrt s kunci, fazani, redko perutnino in  zverinjakom.\n_START_SECTION_\n\xc5\xbdivali\n_START_PARAGRAPH_\nV Ljubljanskem \xc5\xbeivalskem vrtu so zbrane \xc5\xbeivalske vrste z vseh kontinentov, poudarek pa je predvsem na vrstah, zna\xc4\x8dilnih za obmo\xc4\x8dje, kjer se stikajo alpski, panonski in sredozemski svet._NEWLINE_Neupo\xc5\xa1tevajo\xc4\x8d \xc5\xbeu\xc5\xbeelke je v vrtu skupno okrog 500 osebkov, ki pripadajo 119 vrstam in 14 pasmam.\n_START_SECTION_\nLeto 2013\n_START_PARAGRAPH_\nPoru\xc5\xa1ili so 44 let star zverinjak in ga nadomestili z novim bivali\xc5\xa1\xc4\x8dem za sibirska tigra Vito in Vita.  V \xc5\xbeivalski vrt so prispeli ma\xc4\x8dji panda, gepard in tiger ._NEWLINE_Leto je zaznamoval pogin treh \xc5\xa1impanzov, \xc5\xa1tirih rde\xc4\x8devratih kengurujev, kamele, indijskega je\xc5\xbeevca in levinje. _NEWLINE_Postavljene so bile tudi nove informativne table.\n_START_SECTION_\nLeto 2014\n_START_PARAGRAPH_\nZaradi obse\xc5\xbene \xc5\xa1kode, ki jo je povzro\xc4\x8dilo padajo\xc4\x8de drevje zaradi \xc5\xbeleda, so v \xc5\xbdivalskem vrtu razglasili izredne razmere in ga 2. februarja 2014 zaprli za obiskovalce. Ve\xc4\x8dina \xc5\xbeivali je bila v tem \xc4\x8dasu na varnem, dva risa pa sta pobegnila skozi podrto ogrado in se skrila na obmo\xc4\x8dju \xc5\xbeivalskega vrta. Uplenila sta gamsa v sosednji ogradi, ljudje pa so javili \xc5\xa1tevilna opa\xc5\xbeanja risov izven \xc5\xbdivalskega vrta. Vsi alarmi so se izkazali za la\xc5\xbene. 15. marca 2014 je risinja Zoja poginila. Zgornji del vrta, ki ga je mo\xc4\x8dno prizadel \xc5\xbeled, \xc5\xa1e sanirajo. Letos ne pri\xc4\x8dakujejo ve\xc4\x8djih investicij.\n_START_SECTION_\nLeto 2015\n_START_PARAGRAPH_\nPo \xc5\xbeledolomu so ponovno odprli pot mimo volkov, kvaka\xc4\x8dev in risov. Prispeli so tudi bobri.\n_START_SECTION_\nLeto 2016\n_START_PARAGRAPH_\nPo \xc5\xbeledolomu so ponovno odprli kozoroge in gamse.\n_START_SECTION_\nLeto 2017\n_START_PARAGRAPH_\nPripravljali so nove ograde za lose in severne jelene.\n_START_SECTION_\nLeto 2018\n_START_PARAGRAPH_\nMarca so prenovili ve\xc4\x8dino spodnjega dela \xc5\xbeivalskega vrta: na novo so pokrili barjerje, uredili novo pot mimo kengurujev, dobili pa so tudi nove vrste v vivariju. Po 4 letnem zaporu zgornje poti so jo ponovno odprli, kjer so na novo namestili lose, severne jelene in velike letalnice za sove.\n_START_SECTION_\nLeto 2019\n_START_PARAGRAPH_\nMarca so po odprli ogrado za azijska leva Maksimusa in \xc4\x8cajo, zgradili so pa tudi novo ogrado za bobre._NEWLINE__NEWLINE_Dostop_NEWLINE_Od leta 2006 je med 1. majem in 31. oktobrom \xc5\xbeivalski vrt petkrat dnevno s sredi\xc5\xa1\xc4\x8dem mesta (Kolodvor) povezala mestna avtobusna linija \xc5\xa1t. 23. 26. junija so, preko Ve\xc4\x8dne poti, podalj\xc5\xa1ali linijo 18. S podalj\xc5\xa1anjem zo zagotovili celoletno povezavo, avtobusi pa so za\xc4\x8deli voziti pogosteje. Linija 23 je bila istega dne ukinjena.'